UPUTE ZA PRIJAVITELJE

(rujan 2025.)

**NACIONALNI PLAN OPORAVKA I OTPORNOSTI 2021. – 2026.**

**C 1.3. UNAPRJEĐENJE VODNOG GOSPODARSTVA I GOSPODARENJA OTPADOM**

|  |  |
| --- | --- |
| **C1.3. R1-I3** | **Program smanjenja rizika od katastrofa u sektoru upravljanja vodama** |

Poziv na dostavu prijedloga projekta

Nastavak financiranja projekata smanjenja rizika od katastrofa

Ovaj Poziv se financira iz Mehanizma za oporavak i otpornost

**SADRŽAJ**

[1 TEMELJI I OPĆE ODREDBE 3](#_Toc207104806)

[1.1 Zakonodavni i strateški okvir 5](#_Toc207104807)

[1.2 Vrsta, predmet , ciljevi poziva 7](#_Toc207104808)

[1.3 Financijska alokacija i iznos bespovratnih sredstava 9](#_Toc207104809)

[1.4 Broj projekata po prijavitelju 10](#_Toc207104810)

[2 OPĆI UVJETI PRIHVATLJIVOSTI PROJEKTA 10](#_Toc207104811)

[2.1 Prihvatljivost prijavitelja 10](#_Toc207104812)

[2.2 Ostali uvjeti za prijavitelja 11](#_Toc207104813)

[3 PRIHVATLJIVOST PROJEKTNOG PRIJEDLOGA I POKAZATELJI POZIVA 11](#_Toc207104814)

[4 PRIHVATLJIVE AKTIVNOSTI 16](#_Toc207104815)

[4.1 Prihvatljivost projekta 16](#_Toc207104816)

[4.2 Prihvatljive aktivnosti projekta 16](#_Toc207104817)

[4.3 Opći zahtjevi koji se odnose na prihvatljivost izdataka za provedbu projekta 17](#_Toc207104818)

[4.4 Prihvatljivi troškovi 17](#_Toc207104819)

[4.5 Neprihvatljivi izdaci 18](#_Toc207104820)

[5 POSTUPAK DODJELE 19](#_Toc207104821)

[5.1 Sadržaj prijave projekta - dokumentacija za prijavu projekta 20](#_Toc207104822)

[5.2 Faze postupka dodjele 21](#_Toc207104823)

[5.2.1 Zaprimanje i registracija, administrativna provjera i provjera prihvatljivosti prijavitelja i, ako je primjenjivo, partnera 21](#_Toc207104824)

[Administrativna provjera i provjera prihvatljivosti prijavitelja i, ako je primjenjivo, partnera 22](#_Toc207104825)

[5.2.3 Ocjenjivanje kvalitete - Procjena usklađenosti prijave projekta sa Kriterijima odabira 23](#_Toc207104826)

[5.2.4 Donošenje Odluke o financiranju 23](#_Toc207104827)

[5.2.5 Osiguranje dostupnosti informacija o postupku dodjele 24](#_Toc207104828)

[5.2.6 Prigovori u postupku dodjele 25](#_Toc207104829)

[5.2.7 Priprema i potpisivanje Ugovora o dodjeli bespovratnih sredstava 26](#_Toc207104830)

[6 Odredbe koje se odnose na provedbu projekta 27](#_Toc207104831)

[6.1. Razdoblje provedbe 27](#_Toc207104832)

[6.2. Podnošenje zahtjeva za nadoknadom i povrat sredstava 28](#_Toc207104833)

[6.3. Informiranje i vidljivost 29](#_Toc207104834)

[6.4. Zaštita osobnih podataka 30](#_Toc207104835)

# TEMELJI I OPĆE ODREDBE

Ove Upute za prijavitelje (u daljnjem tekstu: Upute) pružaju smjernice o načinu podnošenja projektnih prijava te navode kriterije prihvatljivosti prijavitelja i, ako je primjenjivo, partnera te prihvatljivosti projekta kao i kriterije odabira. Upute navode i prihvatljive aktivnosti i izdatke te pravila provedbe projekata kojima se dodjeljuju bespovratna sredstva u okviru postupaka ograničenog trajnog Poziva na dostavu projektnih prijava (u daljnjem tekstu: Poziv).

Kako bi se ublažile ekonomske i društvene posljedice pandemije novog koronavirusa, na razini Europske unije uspostavljen je poseban instrument s pratećim financijskim sredstvima pod nazivom „EU sljedeće generacije“, koji državama članicama treba osigurati ubrzan gospodarski oporavak te digitalnu i zelenu transformaciju radi održivijeg razvoja te veće otpornosti društva i gospodarstva na buduće krize. U okviru instrumenta „EU sljedeće generacije“ uveden je Mehanizam za oporavak i otpornost (eng. Recovery and Resilience Facility – RRF) iz kojeg je državama članicama, kroz vlastite nacionalne planove za oporavak i otpornost omogućeno korištenje bespovratnih sredstava i zajmova za financiranje reformi i povezanih investicija kojima se ubrzava oporavak te povećava otpornost gospodarstva i društva. Hrvatski Nacionalni plan oporavka i otpornosti 2021. - 2026. (u daljnjem tekstu: NPOO) odobren je PROVEDBENOM ODLUKOM VIJEĆA (2021., 0222 od 20. srpnja 2021.) o odobrenju ocjene plana za oporavak i otpornost Republike Hrvatske. Provedbena odluka Vijeća od 28. srpnja 2021. o odobrenju ocjene plana za oporavak i otpornost Hrvatske izmijenjena je 17. lipnja 2025. PROVEDBENOM ODLUKOM VIJEĆA o izmjeni Provedbene odluke od 28. srpnja 2021. o odobrenju ocjene plana za oporavak i otpornost Hrvatske.

NPOO je usklađen s nacionalnim strateškim dokumentima, kao i s europskim prioritetima usmjerenima na digitalnu i zelenu tranziciju

Sva dokumentacija kojom se dokazuje ispunjenje indikatora mora biti izdana najkasnije do 31. kolovoza 2025. godine.

Projekti se mogu provoditi do kraja 2026. godine. U iznimnim i opravdanim slučajevima, Ugovorom o dodjeli bespovratnih sredstava moći će se regulirati nastavak njegovog provođenja i u 2027. godini, ali uz ključan uvjet da isti doprinosi postignuću indikatora koji moraju biti ispunjeni do 31. kolovoza 2026.

Reformske mjere vezane uz postizanje ciljeva zelene i digitalne tranzicije odnose se i na program smanjenja rizika od katastrofa u sektoru upravljanja vodama.

Efekti klimatskih promjena dovode u pitanje sigurnost i postignutu razinu zaštite na postojećim zaštitnim sustavima odnosno povećavaju rizik od poplava na već branjenim područjima.

Glavni izazovi su doprinos:

1. ispunjenju ciljeva zaštite voda prema Okvirnoj direktivi o vodama i Direktivi o procjeni i upravljanju rizicima od poplava

2. ispunjavanju ključnih ciljeva vezanih za vode iz Strategije EU za bioraznolikost do 2030. koji se odnose na obnavljanje slatkovodnih ekosustava i prirodnih funkcija rijeka, uključujući uklanjanje zastarjelih pregrada i obnavljanje poplavnih površina

U cilju smanjenja negativnih posljedica klimatskih promjena potrebno je uspostaviti ugroženu (narušenu) sigurnost i time osigurati, te podići funkcionalnost sustava zaštite od poplava te time smanjiti rizik od poplava.

Isto tako potrebno je osigurati poboljšanje stanja površinskih i podzemnih voda odnosno uspostaviti najmanje dobro ekološko stanje voda, revitalizirati vodotoke i uspostaviti prirodnu funkciju rijeka prije svega na područjima NATURA 2000 (ekološke mreže) kako bi se potencirali sinergijski efekti zaštite prirode i voda, a potom i ostalih područja. Prema Planu upravljanja vodnim područjima 2021. – 2027. ekološki ciljevi, u dijelu koji se odnosi na različite hidromorfološke značajke, nisu postignuti na oko 25 % ukupne dužine većih vodotoka odnosno na oko 3.200 km (veći vodotoci su vodotoci sa slivnom površinom većom od 10 km2)[[1]](#footnote-1).

Prema Okvirnoj direktivi o vodama do kraja 2027. potrebno je provesti aktivnosti čiji je cilj uspostava dobrog ekološkog stanja na svim većim vodotocima u Hrvatskoj. Procjenjuje se da će do 2026. biti potrebno osigurati ispunjenje okolišnih ciljeva na oko 80 % ukupnog cilja.

Vlada Republike Hrvatske je na sjednicama održanim:

* 08. srpnja 2021. godine donijela Odluku o sustavu upravljanja i praćenju provedbe aktivnosti u okviru Nacionalnog plana oporavka i otpornosti 2021. - 2026. (NN 78/21)
* 13. veljače 2025. donijela Odluku o izmjenama i dopuni odluke o sustavu upravljanja i praćenju provedbe aktivnosti u okviru nacionalnog plana oporavka i otpornosti 2021. – 2026. (NN 25/25).

Sustav upravljanja i kontrole korištenja sredstava Mehanizma oporavka i otpornosti, relevantan za ovaj poziv, sastoji se od Tijela nadležnog za koordinaciju praćenja provedbe NPOO (Ustrojstvena jedinica razine sektora unutar Ministarstva financija), Tijela nadležnog za slanje zahtjeva za plaćanje Europskoj komisiji (Sektor za poslove Nacionalnog fonda u Državnoj riznici Ministarstva financija), Tijela državne uprave nadležnog za komponentu/podkomponentu NPOO, koje je za podkomponentu C1.3. „Unaprjeđenje vodnog gospodarstva i gospodarenja otpadom“- reformsku mjeru Ministarstvo zaštite okoliša i zelene tranzicije, Provedbenog tijela koje su Hrvatske vode (HV) te Tijela nadležnog za reviziju koje je Agencija za reviziju sustava provedbe programa Europske unije (ARPA).

U ovom i pratećim dokumentima za Ministarstvo zaštite okoliša i zelene tranzicije kao Tijelo državne uprave nadležnog za podkomponentu NPOO-a C1.3. Unaprjeđenje vodnoga gospodarstva i gospodarenja otpadom za ulaganje C1.3.R1-I3 Program smanjenja rizika od katastrofa u sektoru upravljanja vodama vodama koristi se naziv NT, a za Hrvatske vode kao Provedbeno tijelo koristi se naziv PT.

## Zakonodavni i strateški okvir

**Zakonodavstvo Europske unije**

* Ugovor o Europskoj uniji (pročišćena verzija; 2016/C 202/01; 07. lipnja 2016.);
* Ugovor o funkcioniranju Europske unije (pročišćena verzija; 2016/C 202/01; 07. lipnja 2016.);
* Uredba (EU) br. 2021/241 Europskog parlamenta i Vijeća od 12. veljače 2021. o uspostavi Mehanizma za oporavak i otpornost (SL L 57, 18.2.2021.);
* Delegirana Uredba Komisije (EU) 2021/2106 оd 28. rujna 2021. o dopuni Uredbe (EU) 2021/241 Europskog parlamenta i Vijeća o uspostavi Mehanizma za oporavak i otpornost utvrđivanjem zajedničkih pokazatelja i detaljnih elemenata tablice pokazatelja za oporavak i otpornost;<https://eur-lex.europa.eu/legal-content/HR/TXT/HTML/?uri=CELEX:32021R0241&from=HR>
* Provedbena odluka Vijeća Europske unije od 28. srpnja 2021. o odobrenju ocjene Plana oporavka i otpornosti Republike Hrvatske (ST10687/21; ST 10687/21 ADD1);
* Sporazum o financiranju između Komisije i Republike Hrvatske u okviru Mehanizma za oporavak i otpornost potpisan 22. rujna 2021. Godine
* Operativni sporazum za provedbu Nacionalnog plana oporavka i otpornosti 2021.-2026.;
* Provedbena Odluka Vijeća o izmjeni Provedbene odluke od 28. srpnja 2021. o odobrenju ocjene plana za oporavak i otpornost Hrvatske od 17. lipnja 2025. (2025/0141(NLE)
* Operativni sporazum za provedbu Nacionalnog plana oporavka i otpornosti 2021.-2026. – 1. izmjena od 16. travnja 2024.
* Uredba 2020/852 o uspostavi okvira za olakšavanje održivih ulaganja i izmjeni Uredbe (EU) 2019/2088 (Uredba o EU taksonomiji) <https://eur-lex.europa.eu/legal-content/HR/TXT/PDF/?uri=CELEX:32020R0852&from=EN>
* Delegirana Uredba Komisije (EU) 2021/2139 od 4. lipnja 2021. o dopuni Uredbe (EU) 2020/852 Europskog parlamenta i Vijeća utvrđivanjem kriterija tehničke provjere na temelju kojih se određuje pod kojim se uvjetima smatra da ekonomska djelatnost znatno doprinosi ublažavanju klimatskih promjena ili prilagodbi klimatskim promjenama i nanosi li ta ekonomska djelatnost bitnu štetu kojem drugom okolišnom cilju Prilog 1 i 2 <https://eur-lex.europa.eu/legal-content/HR/TXT/?uri=OJ:L:2021:442:TOC>
* Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (SL L 193, 30. 7. 2018, Financijska uredba)
* Uredba Vijeća (EU) br. 2020/2094 od 14. prosinca 2020. o uspostavi Instrumenta Europske unije za oporavak radi potpore oporavku nakon krize uzrokovane bolešću COVID-19;
* Uredba Komisije (EU) 2023/2831, od 13. prosinca 2023. o primjeni članaka 107. i 108. Ugovora o funkcioniranju Europske unije na de minimis potpore (Službeni list Europske unije, L 2023/2831, 15.12.2023 <https://eur-lex.europa.eu/legal-content/HR/TXT/PDF/?uri=OJ:L_202302831>
* Tehnički vodič za primjenu principa „Ne nanosi značajnu štetu“ u okviru Uredbe o uspostavi Mehanizma za oporavak i otpornost (2021/C 58/01);- <https://eur-lex.europa.eu/legal-content/EN/TXT/PDF/?uri=CELEX:52021XC0218(01)&from=EN>
* Uredba Komisije (EU) 2020/972 оd 2. srpnja 2020. o izmjeni Uredbe (EU) br. 1407/2013 u pogledu njezina produljenja i o izmjeni Uredbe (EU) br. 651/2014 u pogledu njezina produljenja i odgovarajućih prilagodbi (Tekst značajan za EGP); Uredba (EU) br. 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka);
* Komunikacija Komisije Vijeću i Europskom parlamentu od 29. svibnja 1995. o razumnoj uporabi i očuvanju močvarnih područja, COM(95) 189 final.
* Drugi relevantni zakoni i propisi

Uz prethodno utvrđene propise, primjenjuju se i svi delegirani i provedbeni akti koji se na temelju njih donose.

**Ako naknadne izmjene/dopune/ispravci propisa i dugih primjenjivih akata koji su bili na snazi u vrijeme objave Poziva utvrđuju obvezne dodatne ili nove uvjete, primjenjuje se ono što je u njima utvrđeno, na način kako je u njima utvrđeno**.

**Nacionalno zakonodavstvo**

* Ugovor o pristupanju Republike Hrvatske Europskoj uniji („Narodne novine“, Međunarodni ugovori, br. 2/2012, 5/2013, 9/2013)
* Zakon o vodama („Narodne novine“, br. 66/2019, 84/2021, 47/23)
* Zakon o financiranju vodnoga gospodarstva („Narodne novine“, br. 153/2009, 90/2011, 56/2013, 154/2014, 119/2015, 120/2016, 127/2017 i 66/2019, 36/2024)
* Zakon o gradnji („Narodne novine“, br. 153/2013, 20/2017, 39/2019 i 125/2019)
* Zakon o prostornom uređenju („Narodne novine“, br. 153/2013, 65/2017, 114/2018 i 39/2019, 98/2019, 145/24)
* Zakon o zaštiti okoliša („Narodne novine“, br. [80/13](http://www.zakon.hr/cms.htm?id=601), [153/13](http://www.zakon.hr/cms.htm?id=600), [78/15](http://www.zakon.hr/cms.htm?id=12072), 12/18 i 118/18)
* Uredba o procjeni utjecaja zahvata na okoliš („Narodne novine“, br. 61/14 i 3/17)
* [Zakon o zaštiti prirode („Narodne novine“, br. 80/13,15/18,14/19 i 127/19, 155/23)](http://narodne-novine.nn.hr/clanci/sluzbeni/2013_06_80_1658.html)
* Uredba o ekološkoj mreži i nadležnostima javnih ustanova za upravljanje područjima ekološke mreže („Narodne novine“, br. 80/19, 119/2023, 87/25)
* Zakon o državnim potporama („Narodne novine“, br. 47/14, 69/17)
* Zakon o javnoj nabavi („Narodne novine“, br. 120/16, 114/2022)
* Zakon o ravnopravnosti spolova (NN 82/08, 69/17)
* Zakon o suzbijanju diskriminacije (NN 85/08, 112/12)
* Pravilnik o osiguranju pristupačnosti građevina osobama s invaliditetom i smanjene pokretljivosti (NN 78/13)
* Nacionalna strategija suzbijanja prijevara za zaštitu financijskih interesa Europske unije, usvojena na 138. sjednici Vlade Republike Hrvatske, 23. siječnja 2014.
* Odluka o koordinaciji aktivnosti unutar okvira za gospodarsko upravljanje EU („Narodne novine“, br. 13/17, 51/17, 97/17, 50/18, 74/19, 16/20 i 89/20);
* Odluka o sustavu upravljanja i praćenju provedbe aktivnosti u okviru Nacionalnog plana oporavka i otpornosti 2021. – 2026. („Narodne novine“, br. 78/21, 25/2025);
* Nacionalni akcijski plan za zelenu javnu nabavu za razdoblje 2015. – 2017. s pogledom do 2020.;
* Zakon o hrvatskom znakovnom jeziku i ostalim sustavima komunikacije gluhih i gluhoslijepih osoba u Republici Hrvatskoj (NN 82/15);
* Zakon o kretanju slijepe osobe uz pomoć psa vodiča (NN 131/98);
* Zakon o provedbi Opće uredbe o zaštiti osobnih podataka (NN 42/18);
* Konvencija o vlažnim područjima, (Ramsar 1971)
* Drugi relevantni zakoni i propisi

**Strateški okvir**

* Nacionalni plan oporavka i otpornosti 2021. - 2026. <https://planoporavka.gov.hr/o-planu/9>
* Dodatak Nacionalnom planu oporavka i otpornosti 2021. 2026.
* PROVEDBENA ODLUKA VIJEĆA o odobrenju ocjene plana za oporavak i otpornost Hrvatske (2021., 0222 od 20. srpnja 2021.)
* PROVEDBENA ODLUKA VIJEĆA o izmjeni Provedbene odluke od 28. srpnja 2021. o odobrenju ocjene plana za oporavak i otpornost Hrvatske, lipanj 2025
* Strategija upravljanja vodama („Narodne novine“, br. 91/2008)

* [Plan upravljanja vodnim područjima za razdoblje do](http://www.voda.hr/sites/default/files/dokumenti/plan.pdf" \t "_blank) 2027. (Odluka o donošenju Plana upravljanja vodnim područjima do 2027. „Narodne novine“, br. 84/2023) i pripadajućim Planom upravljanja rizicima od poplave
* Procjena rizika od katastrofa za Republiku Hrvatsku 2019. godine, 2024. godine
* Strategija prilagodbe klimatskim promjenama u Republici Hrvatskoj za razdoblje do 2040. godine s pogledom na 2070. godinu („Narodne novine“, br. 46/20)
* Višegodišnji program gradnje regulacijskih i zaštitnih vodnih građevina i građevina za melioracije za razdoblje do 2030. godine (Odluka o donošenju Višegodišnjeg programa gradnje regulacijskih i zaštitnih vodnih građevina i građevina za melioracije „Narodne novine“, br. 140/24)
* Drugi relevantni zakoni i propisi

Napomena:

Propisi navedeni u ovom Pozivu su propisi koji su na snazi (važeći) u trenutku njegove objave te se na Upute za prijavitelje i ostalu prateću dokumentaciju, kao i na sve odnose koji proizlaze iz Poziva, primjenjuje pozitivno zakonodavstvo što uključuje zakonske i podzakonske akte RH i EU koji su naknadno stupili na snagu, kao i sve njihove kasnije izmjene i dopune. Dužnost je Prijavitelja provjeriti primjenjivo zakonodavstvo u trenutku dostave projektnog prijedloga, jer će se na Prijavitelja primijeniti propisi koji su na snazi (važeći) u trenutku podnošenja projektnog prijedloga.

## Vrsta, predmet , ciljevi poziva

**Vrsta**

Ovaj postupak dodjele bespovratnih sredstava provodi se kao kontrolirani ograničeni postupak dodjele trajnog modaliteta.

Ograničeni postupak je vrsta postupka dodjele bespovratnih sredstava koji se pokreće izravnim slanjem Poziva na dostavu prijedloga projekta (PDP-a) unaprijed određenim prijaviteljima.

U modalitetu trajnog poziva, ograničeni postupak dodjele započinje zaprimanjem prvog projektnog prijedloga, a rok za podnošenje projektnih prijedloga ističe danom odobrenja posljednjeg projektnog prijedloga koji udovolji svim kriterijima utvrđenima za predmetni postupak dodjele, **a kojim se iscrpljuju sva raspoloživa EU sredstva iz Mehanizma za oporavak i otpornost (MOO) predviđena za ovaj Poziv**.“..

**Predmet poziva**

Predmet ovog poziva je dodjela sredstava iz MOO za provedbu investicijskih projekata smanjenja rizika od poplava kojima se povećava učinkovitost upravljanja vodama i poplavnim rizicima u skladu s rješenjima koja se temelje na prirodi i načelom davanja prostora rijekama, a čime se neposredno štite životi, zdravlje i imovina stanovništva Hrvatske.

**Svrha (Ciljevi Poziva)**

U cilju smanjenja negativnih posljedica klimatskih promjena potrebno je uspostaviti ugroženu (narušenu) sigurnost i time osigurati, te podići funkcionalnost sustava zaštite od poplava te time smanjiti rizik od poplava. Isto tako potrebno je osigurati poboljšanje stanja površinskih i podzemnih voda odnosno uspostaviti najmanje dobro ekološko stanje voda, revitalizirati vodotoke i uspostaviti prirodnu funkciju rijeka prije svega na područjima NATURA 2000 (ekološke mreže) kako bi se potencirali sinergijski efekti zaštite prirode i voda. Prema Planu upravljanja vodnim područjima ekološki ciljevi u dijelu koji se odnosi na različite hidromorfološke značajke nisu postignuti na oko 25 % ukupne dužine većih vodotoka odnosno na oko 3.200 km (veći vodotoci su vodotoci sa slivnom površinom većom od 10 km2).[[2]](#footnote-2)[[3]](#endnote-1) Prema Okvirnoj direktivi o vodama do kraja 2027. godine potrebno je provesti aktivnosti čiji je cilj uspostava dobrog ekološkog stanja na svim većim vodotocima u Hrvatskoj. Procjenjuje se da će do 2026. biti potrebno osigurati ispunjenje okolišnih ciljeva na oko 80 % ukupnog cilja.

Kroz provedbu ovog programa, do Q2 2026.:

* 20.000 stanovnika će imati korist od mjera zaštite od štetnog djelovanja voda čime će se smanjiti rizik od poplava za stanovništvo,
* biti će izgrađeno 79 km struktura za zaštitu od poplava
* revitalizirati će vodotoci u dužini od 23 km, konkretno, revitalizirati će slatkovodni sustavi, regenerirati i zaštititi područje rijeke Mirne, Vranskog jezera, Trakošćanskog jezera i ukloniti invazivne vrste u sklopu restauracije riječnog rukavca Tišina u Čigoču te povezati napušteni rukavci i kreirati sekundarna močvarna staništa rijeka te će se revitalizirati staništa stajačica uspostavom povoljnog režima voda i čišćenjem nataloženog sedimenta.

Cilj je ulaganja poboljšati mjere zaštite od poplava za 20 000 stanovnika Hrvatske, pri čemu se prednost daje prirodnim rješenjima revitalizacijom vodotoka, povezivanjem napuštenih rukavica i stvaranjem sekundarnih močvarnih staništa.

Ulaganje uključuje dvije podmjere:

* **Program smanjenja rizika od poplava** bit će usmjeren na smanjenje rizika od poplava najvećih hrvatskih rijeka u dunavskom slivu i jadranskom vodnom području te na manjim bujičnim slivovima dijelom i u urbanim i semi-urbanim te ruralnim sredinama. Mjere zaštite od poplava obuhvaćat će obrambene nasipe sa širokim inundacijskim područjima duž vodotoka, u skladu s rješenjima koja se temelje na prirodnim rješenjima i načelom davanja prostora rijekama.
* **Revitalizacija slatkovodnih sustava**, uključujući regeneraciju i zaštitu područja rijeke Mirne, Vranskog i Trakošćanskog jezera te uklanjanje invazivnih vrsta u sklopu restauracije riječnog rukavca Tišina u Čigoču, u slivu rijeke Save.

## Financijska alokacija i iznos bespovratnih sredstava

Financijska sredstva iz **Mehanizma za oporavak i otpornost (MOO)**  raspoloživa na razini ovog Poziva dodjeljivati će se putem ograničenog postupka u modalitetu trajnog Poziva, odnosno **do iskorištenja raspoloživih EU sredstava predviđenih za ovaj Poziv**. **Ministarstvo zaštite okoliša i zelene tranzicije u funkciji NT-a zadržava pravo povećati iznos predviđen za ovaj Poziv do maksimalno 10% od ukupno dodijeljenih sredstava za Poziv.**

Program smanjenja rizika od katastrofa u sektoru upravljanja vodama obuhvaća program smanjenja rizika od poplava i program ulaganja u ispunjavanje okolišnih ciljeva u dijelu koji se odnosi na hidromorfološko stanje voda, prvenstveno kroz revitalizaciju slatkovodnih sustava (sinergijski efekti ispunjavanja okolišnih ciljeva iz Okvirne direktive o vodama i ciljeva očuvanja staništa i vrsta iz Direktive o staništima.

Program smanjenja rizika od štetnog djelovanja voda na području RH doprinosi ublažavanju klimatskih promjena, sa 100% klimatskim koeficijentom.

Program revitalizacije slatkovodnih sustava doprinosi ublažavanju klimatskih promjena sa 40% klimatskim koeficijentom.

**Maksimalni iznos EU sredstava iz NPOO koji je raspoloživ za dodjelu u okviru ovog Poziva iznosi 39.479.942 EUR .**

**Ulaganje će se provesti kroz dvije podmjere:**

1. **Smanjenje rizika od štetnog djelovanja voda na području Hrvatske**
2. **Revitalizacija vodotoka**

**Obje podmjere će se financirati 100% kroz MOO.**

NT zadržava pravo ne dodijeliti u potpunosti navedeni ukupni procijenjeni iznos za ove podmjere zbog nedovoljnog broja kvalitetnih prijedloga koji ispunjavaju kriterije definirane u Uputama.

Prijavitelj se obvezuje osigurati sredstva za financiranje neprihvatljivih troškova/izdataka, neovisno o trenutku nastanka.

**Dvostruko financiranje**

Prijavitelj odnosno korisniku se bespovratna sredstva mogu dodijeliti samo jednom za svako djelovanje te se isti troškovi ni u kakvim okolnostima ne smiju dvaput financirati iz proračuna Unije.

## Broj projekata po prijavitelju

U okviru ovog Poziva prijavitelj može podnijeti više prijedloga projekata smanjenja rizika od štetnog djelovanja voda te više prijedloga projekata revitalizacije slatkovodnih sustava odnosno projekata kojima doprinosimo postizanju okolišnih ciljeva prema Okvirnoj direktivi o vodama (2000/60/EC), Direktivi o procjeni i upravljanju rizicima od poplava (2007/60/EC) i ciljeva zaštite prirode prema Direktivi o očuvanju prirodnih staništa i divlje faune i flore (92/43/EEC) (dalje u tekstu: Direktiva o staništima) te Direktivi o očuvanju divljih ptica (Council Directive 79/409/EEC; [2009/147/EC](http://eur-lex.europa.eu/legal-content/EN/TXT/PDF/?uri=CELEX:32009L0147&from=EN)).

# OPĆI UVJETI PRIHVATLJIVOSTI PROJEKTA

## Prihvatljivost prijavitelja

Prihvatljivi prijavitelj je unaprijed definiran temeljem Zakona o vodama, a to su:

* HRVATSKE VODE

Zakonom o vodama se uređuje pravni status voda, vodnoga dobra i vodnih građevina, upravljanje kakvoćom i količinom voda, **zaštita od štetnog djelovanja voda**, detaljna melioracijska odvodnja i navodnjavanje, djelatnosti javne vodoopskrbe i javne odvodnje, posebne djelatnosti za potrebe upravljanja vodama, institucionalni ustroj obavljanja tih djelatnosti i druga pitanja vezana za vode i vodno dobro. Temeljem Zakona o vodama Hrvatske vode su pravna osoba za upravljanje vodama koja je u okviru svoje temeljne djelatnosti zadužena za zaštitu od štetnog djelovanja voda (investitorski poslovi u gradnji i održavanju regulacijskih i zaštitnih vodnih građevina; nadzor nad građenjem i održavanjem regulacijskih i zaštitnih vodnih građevina.

Sukladno Zakonu o vodama („Narodne novine“, br. 66/19 i 84/21, 47/23) Hrvatske vode su nadležne za planiranje, organiziranje, financiranje i provedbu mjera obrane od poplava. U interesu Republike Hrvatske (javnom interesu), Hrvatske vode provode nadzor nad stanjem vodotoka i drugih voda i funkcionalnošću sustava zaštite od štetnog djelovanja voda, izrađuju planove upravljanja rizicima od poplava u okviru integralnih planova upravljanja vodnim područjima, i odgovorne su za operacionalizaciju svih planovima predviđenih radova i mjera, u skladu s raspoloživim financijskim sredstvima.

## Ostali uvjeti za prijavitelja

Prijavitelj projekta mora imati kapacitet za pravovremenu provedbu projekta sukladno zahtjevima utvrđenim u ovim Uputama, osigurati učinkovito korištenje sredstava u skladu s načelima ekonomičnosti, učinkovitosti i djelotvornosti, preuzeti odgovornost osiguravanja sredstava za plaćanje neprihvatljivih izdataka te osigurati održivost rezultata projekta nakon završetka provedbe.

U slučaju da prijavitelj ne postupa sukladno ovim uputama, ne poštuje zadane rokove, prijavitelja je moguće isključiti iz daljnjeg provođenja postupka dodjele.

* 1. **Prihvatljivost partnera**

Prijavitelj može prijaviti i provoditi projekt samostalno ili u partnerstvu.

Partner u projektu je dionik koji sudjeluje u provedbi projekta te osiguranju njegove održivosti i izravno koristi dio projektnih sredstava (ako je primjenjivo). Projektni prijedlog bi trebao uključivati onoliki broj partnera čije sinergijsko djelovanje u svim segmentima aktivnosti predloženog projektnog prijedloga daje optimalan rezultat s obzirom na ulaganje te vrstu i potrebe samog projektnog prijedloga.

Prihvatljivi partner za projekte koji se prijavljuju u okviru Programa revitalizacije slatkovodnih sustava može biti:

* nadležna javna ustanova za upravljanje zaštićenim područjem i ekološkom mrežom osnovana sukladno Zakonu o zaštiti prirode (NN 80/13, 15/18, 14/ 19, 127/19, 155/23),
* Jedinice lokalne samouprave

Projektni partneri ne potpisuju Ugovor o dodjeli bespovratnih sredstava. Projektni partneri s Korisnikom potpisuju Sporazum o partnerstvu Korisnika i Partnera. Potpisivanje Sporazuma o partnerstvu Korisnika i Partnera mora prethoditi potpisivanju Ugovora o dodjeli bespovratnih sredstava (sken potpisanog Sporazuma unosi se u sustav eNPOO prilikom inicijalnog unosa Ugovora u sustav). Nedostavljanje Sporazuma o partnerstvu Korisnika i Partnera u propisanom roku predstavlja razlog za isključenje projekta/projektnog prijedloga, stoga ako se isti ne dostavi, nadležno tijelo isključuje projekt/projektni prijedlog Prijavitelja i uzima projekt/projektni prijedlog sljedećeg Prijavitelja na rang listi koji je ispunio uvjete natječaja.

# PRIHVATLJIVOST PROJEKTNOG PRIJEDLOGA I POKAZATELJI POZIVA

**Prihvatljivost projekta**

Kako bi bio prihvatljiv, projektni prijedlog mora udovoljavati svim utvrđenim kriterijima prihvatljivosti, kako slijede:

1. Projekt je u skladu s ciljevima NPOO kao i ciljevima i uvjetima ovog Poziva (zahtjev se provjerava uvidom u Prijavni obrazac);

2. Projekt se provodi na teritoriju Republike Hrvatske (zahtjev se provjerava uvidom u Prijavni obrazac);

3. Aktivnosti projekta su u skladu s prihvatljivim aktivnostima predmetne dodjele; (točka 4.2. ovih Uputa) (zahtjev se provjerava uvidom u Prijavni obrazac);

4. Projekt je u skladu s nacionalnim propisima i propisima EU, uvažavajući pravila o državnim potporama/potporama male vrijednosti te druga pravila i zahtjeve primjenjive na predmetnu dodjelu. (zahtjev se provjerava uvidom u Prijavni obrazac te uvidom u Obrazac 2 Izjava Prijavitelja);

5. Projekt je u skladu s nacionalnim propisima i propisima EU vezanim uz zaštitu okoliša (zahtjev se provjerava uvidom u Prijavni obrazac, dostavljenu dokumentaciju te uvidom u Obrazac 2 Izjava Prijavitelja);

6. Projekt poštuje načelo ̋ne nanosi bitnu štetu ̋ - načelo DNSH („Do no significant harm“) (zahtjev se provjerava uvidom u Prijavni obrazac);

7. Projekt u trenutku podnošenja projektnog prijedloga nije fizički niti financijski završen; (zahtjev se provjerava uvidom u Prijavni obrazac te uvidom u Obrazac 2 Izjava Prijavitelja);

8. Projekt se, na način opisan u projektnom prijedlogu, ne bi mogao provesti bez potpore iz Mehanizma za oporavak i otpornost (prijavitelj nema osigurana sredstva za provedbu projekta na način, u opsegu i vremenskom okviru kako je opisano u projektnom prijedlogu, odnosno potporom iz Mehanizma za oporavak i otpornost osigurava se dodana vrijednost, bilo u opsegu ili kvaliteti aktivnosti, ili u pogledu vremena potrebnog za ostvarenje cilja/ciljeva projekta). (zahtjev se provjerava uvidom u Prijavni obrazac te uvidom u Obrazac 2 Izjava Prijavitelja);

9. Projekt poštuje načelo nekumulativnosti (odnosno ne predstavlja dvostruko financiranje). Prihvatljivi izdaci nisu prethodno (su)financirani bespovratnim sredstvima iz bilo kojeg javnog izvora (uključujući iz Europske unije, odnosno Europskih strukturnih i investicijskih fondova) niti će isti biti više od jednom (su)financirani nakon potencijalno uspješnog okončanja dvaju ili više postupaka dodjele bespovratnih sredstava (zahtjev se provjerava uvidom u Prijavni obrazac te uvidom u Obrazac 2 Izjava Prijavitelja);

10. Aktivnosti projekta se provode u razdoblju provedbe kako je definirano u točki 6.1 ovih Uputa (zahtjev se provjerava uvidom u Prijavni obrazac te uvidom u Obrazac 2 Izjava Prijavitelja);

11. Projekt je u skladu s horizontalnim politikama Europske unije o održivome razvoju, ravnopravnosti spolova i nediskriminaciji, tj. projekt mora doprinositi ovim politikama ili barem biti neutralan u odnosu na njih (zahtjev se provjerava uvidom u Prijavni obrazac te uvidom u Obrazac 2 Izjava Prijavitelja);

12. Projekt je u skladu s drugim relevantnim politikama Unije; (zahtjev se provjerava uvidom u Obrazac 2 Izjava Prijavitelja);

13. Iznos traženih bespovratnih sredstava za projekt u okviru je propisanog najvišeg dopuštenog iznosa bespovratnih sredstava za financiranje prihvatljivih izdataka koji se mogu dodijeliti temeljem Poziva kako je definirano u točki 1.4 ovih Uputa (zahtjev se provjerava uvidom u Prijavni obrazac).

14. Projektni prijedlog sadrži obvezu Prijavitelja za osiguranje trajnosti operacije na način da se neposredni učinci i rezultati ulaganja ostvareni provedbom projekta očuvaju i koriste pod uvjetima pod kojima su odobreni (uvjet se dokazuje uvidom u Prijavni obrazac te Obrazac 2. Izjava Prijavitelja).

Projektni prijedlog mora udovoljiti svim kriterijima prihvatljivosti projekta kako bi mogao prijeći u daljnje faze postupke dodjele.

Razdoblje provedbe projekta započinje danom početka projektne aktivnosti povezane s provedbom elemenata projekta. Projekti započeti (radovi započeti) od 1. veljače 2020. prihvatljivi su pod uvjetom da su u skladu sa zahtjevima utvrđenima u ovom Pozivu.

Pod razdobljem provedbe projekta podrazumijeva se datum početka i predviđenog završetka provedbe projekta što je do 31. prosinca 2026. godine. U iznimnim i opravdanim slučajevima, Ugovorom o dodjeli bespovratnih sredstava moći će se regulirati nastavak njegovog provođenja i u 2027. godini, ali uz ključan uvjet da isti doprinosi postignuću indikatora koji moraju biti ispunjeni do 31. kolovoza 2026. Razdoblje provedbe projekta bit će definirano Ugovorom o dodjeli bespovratnih sredstava.

Razdoblje prihvatljivosti izdataka je razdoblje u kojem trošak mora nastati, a traje od 1.02.2020. do kraja provedbe projekta. Plaćanja je moguće vršiti i kroz 2027.

Prihvatljivi su nastali troškovi odnosno ugovori po kojima su radovi izvedeni i sklopljeni u skladu s primjenjivim pravilima javne nabave, tj. u skladu sa Zakonom o javnoj nabavi (“Narodne novine” br. 120/16, 114/2022) i propisima za njegovu provedbu u razdoblju prihvatljivosti troškova (od 01.02.2020. do kraja razdoblja provedbe sukladno ugovoru o dodjeli bespovratnih sredstava).

Prijedlog projekta mora doprinijeti ostvarivanju cilja Nacionalnog plana oporavka i otpornosti 2021. – 2026. (NPOO) i njegovim izmjenama, odnosno mora doprinijeti barem jednom od sljedećih pokazatelja NPOO-a:

* sklopljeni ugovori o izvođenju radova za projekte zaštite od poplava,
* Izgrađene strukture za zaštitu od poplava
* Revitalizirani vodotoci
* Stanovnici koji su obuhvaćeni mjerama zaštite od poplava

Traženi pokazatelji učinka projekta, odnosno projektnih aktivnosti su:

* Broj sklopljenih ugovora o izvođenju radova (broj)
* Duljina izgrađenih struktura za zaštitu od poplava (km)
* Duljina revitaliziranih vodotoka (km)
* Broj stanovnika koji su obuhvaćeni mjerama zaštite od poplava (broj)

Kvantitativno prijedlog projekta mora direktno iskazati doprinos pokazateljima definiranim u NPOO. Budući da efekti klimatskih promjena dovode u pitanje sigurnost i postignutu razinu zaštite na postojećim sustavima zaštite od štetnog djelovanja voda odnosno povećavaju rizik od poplava na već branjenim područjima, program   
smanjenja rizika od katastrofa u sektoru upravljanja vodama se odnosi na aktivnosti prevencije/smanjenja rizika od poplava i revitalizacije vodotoka odnosno doprinose ispunjenju ciljeva zaštite voda (okolišni ciljevi), revitalizaciji i zaštiti prirodnih resursa.

Dostizanje ciljeva projekta mjeri se kvantitativno kroz pokazatelje zadane u NPOO-u. Kroz Operativni sporazum (Prilog I) definiran je način i dokumenti kojima se dokazuje postignuće ciljanih vrijednosti pokazatelja. Poveznica je dana u nastavku.

[Operativni sporazum za provedbu Nacionalnog plana oporavka i otpornosti 2021.-2026.](https://planoporavka.gov.hr/UserDocsImages/dokumenti/Countersigned-croatia-rrf-oa_0.pdf?vel=4507290)

Predloženi projekti zaštite od štetnog djelovanja voda moraju biti uključeni u Višegodišnji program gradnje regulacijskih i zaštitnih vodnih građevina i građevina za melioracije do 2030. godine (NN 140/24).

**Status provedbe projekta**

Minimalni uvjeti za podnošenje Projektnog prijedloga su projekti koji:

• imaju ishođene i važeće građevinske dozvole/potvrde glavnog projekta za svaki element projekta koji se prijavljuje

• imaju riješene imovinsko – pravne odnose (90%)

• Proveden postupak PUO/OPUO za sve elemente projekta koji su predmet prijave u skladu sa važećim propisima i ishođeno rješenje nadležnog ministarstva (detaljniji opis nalazi se u tekstu niže)

• su u potpunosti spremni što podrazumijeva da mogu odmah krenuti sa provedbom postupaka javne nabave i ugovaranjem

**Sredstva se mogu dodijeliti i za projekte koji su već započeli s provedbom pod uvjetom da cjeloviti projekt koji se prijavljuje nije financijski niti fizički u potpunosti završen** (ukoliko se u okviru projektnog prijedloga prijavljuje više projektnih aktivnosti, minimalno jedna projektna aktivnost ne smije biti u potpunosti završena)

**Zahtjevi usklađenosti sa zahtjevom „ne činiti značajnu štetu“ (DNSH – „do no significant harm“)**

Projekti koji se prijavljuju u okviru Programa smanjenja rizika od štetnog djelovanja voda na području RH doprinose ublažavanju klimatskih promjena, sa 100% klimatskim koeficijentom.

Projekti koji se prijavljuju u okviru Programa revitalizacije a doprinose ublažavanju klimatskih promjena, sa 40% klimatskim koeficijentom.

Sukladno Uredbi (EU) 2020/852 od 18. lipnja 2020. o uspostavi okvira za olakšavanje održivih ulaganja i izmjeni Uredbe (EU) 2019/2088, tzv. Uredba o taksonomiji, Projekti poštuju načelo „ne nanose značajnu štetu“ („do not significant harm principle“) niti jednom okolišnom cilju.

Da bi projekt bio financiran kroz NPOO potrebno je zadovoljiti uvjete koji proizlaze iz principa Ne nanosi značajnu štetu (eng. Do No Significat Harm - DNSH) što, između ostaloga, uključuje sljedeće: Procjena utjecaja zahvata na okoliš (PUO) provodi se u skladu s postupcima odobravanja prema PUO u skladu s Direktivom 2011/92/EU te Ocjenom o potrebi procjene utjecaja zahvata na okoliš (OPUO) i/ili odgovarajućom procjenom u skladu s člankom 6. stavkom 3. Direktive o staništima. Dostavit će se dokazi da projekt nema značajan učinak na integritet predmetnih područja Natura 2000.

U slučaju predmetne vrste projekata to znači da isti moraju u potpunosti biti usklađeni s važećim okolišnim zakonodavnim okvirom, bez obzira što su dozvole za građenje već ishođene sukladno zakonodavnom okviru koji je bio na snazi u trenutku njihovog ishođenja. Konkretno, svaki projekt koji se planira financirati kroz NPOO mora imati proveden postupak PUO, odnosno OPUO, u skladu s trenutno važećim propisima. U slučaju predmetne vrste ulaganja u investicijske projekte koje se odnose na smanjenja rizika od katastrofa u sektoru upravljanja vodama sukladno Uredbi o procjeni utjecaja zahvata na okoliš (NN 61/14 i 3/17) isto podrazumijeva izradu Elaborata zaštite okoliša i provedbu postupka OPUO. Iznimno, ukoliko postupak OPUO rezultira ocjenom da je potrebna PUO, istu je potrebno provesti što podrazumijeva izradu Studije utjecaja zahvata na okoliš uključujući Glavnu ocjenu utjecaja zahvata na ekološku mrežu. Za projekte koji nemaju proveden takav postupak, odnosno dozvole za građenje su ishođene prije nego je isto bilo potrebno, spomenuti postupci će se morati pokrenuti/ponoviti.

U okviru ovog Poziva moguće je odobriti isključivo projekte koji u potpunosti imaju proveden postupak PUO/OPUO.

Sva ulaganja moraju biti u skladu s jednim ili više okolišnih ciljeva obuhvaćenih EU taksonomijom (članak 17. Uredbe o taksonomiji o uspostavi okvira za olakšavanje održivih ulaganja utvrđivanjem sustava klasifikacije za okolišno održive gospodarske djelatnosti (EU) 2020/852) i načelom DNSH, te će na taj način imati pozitivan utjecaj na okoliš i neće nanositi štetu okolišu u bilo kojem pogledu.

U tom smislu potrebno je dokazati, ne samo kako će projekt u najvećoj mogućoj mjeri ublažiti bilo kakve negativne ekološke učinke već i na koji način će doprinijeti pozitivnim učincima tijekom provedbe projekta.

U skladu s odredbama čl. 6, 2t 1 i čl. 4 st 4. Direktive o staništima, za sve projekte koji se prijavljuju za sufinanciranje iz fondova EU provedena ocjena prihvatljivosti za ekološku mrežu mora se temeljiti na ciljevima očuvanja za određeno područje ekološke mreže, odnosno, u provedenom postupku moraju biti sagledani mogući utjecaji zahvata na ciljeve očuvanja područja ekološke mreže koji su usklađeni sa standardima Europske komisije.

Za one projekte koji imaju građevinsku dozvolu ishođenu nakon 4.12.2020., a procedura OPUO/PUO nije provedena nakon donošenja Upute za izradu analize usklađenosti od strane MZOZT (koja je niže priložena), smatra se da projekti nisu u skladu s Direktivom o staništima u odnosu na sagledavanje mogućih utjecaja projekta (samostalnih i kumulativnih) na ciljeve očuvanja područja ekološke mreže. Za takve projekte potrebno je izraditi **Analizu usklađenosti sagledanih utjecaja i/ili utvrđenih mjera ublažavanja za zahvate u odnosu na dorađene ciljeve očuvanja područja ekološke mreže Natura 2000** prema uputi danoj u dokumentu niže te, ovisno o ishodu analize, ishoditi i dostaviti kao dokaz mišljenje od strane Uprave nadležne za zaštitu prirode MZOZT kojom se potvrđuje usklađenost projekta sa ciljevima očuvanja područja ekološke mreže. U protivnome, takvi se projekti neće moći odobriti te će se isključiti iz daljnjeg postupka dodjele.

********

# PRIHVATLJIVE AKTIVNOSTI

## Prihvatljivost projekta

Projekti koji se prijavljuju u svrhu zaštite od štetnog djelovanja voda moraju biti sadržani u Višegodišnjem programu gradnje regulacijskih i zaštitnih vodnih građevina i građevina za melioracije za razdoblje do 2030. godine (Odluka o donošenju Višegodišnjeg programa gradnje regulacijskih i zaštitnih vodnih građevina i građevina za melioracije „Narodne novine“, br. 140/24 ).

## Prihvatljive aktivnosti projekta

Prihvatljive aktivnosti u sklopu ovog poziva na dostavu prijedloga projekta su:

* Radovi na izgradnji/rekonstrukciji nasipa koji uključuju između ostalog i:
  + pripremne radove
  + nalazišta materijala
  + radove na izgradnji/rekonstrukciji nasipa i servisnog puta
  + transport zemljanog i kamenog materijala
* Radovi na uređenju sustava zaštite od poplava koji uključuju i uređenja vodotoka i jezera, stabilizaciju obala, regulacije vodotoka, sanacije vodotoka, izgradnje retencija, uređenje bujica i dr.
* Radovi na revitalizaciji/restauraciji/čišćenju retencija, vodotoka i jezera,
* Nabava opreme potrebne za čišćenje/uklanjanje invazivnih vrsta kao i sve druge opreme za tu namjenu
* Radovi u okviru revitalizacije slatkovodnih sustava koji uključuju povezivanje napuštenih rukavaca i kreiranje sekundarnih močvarnih staništa rijeka
* Usluge uspostave i provođenja programa praćenja stanja očuvanja okoliša i prirode, a sukladno mjerama propisanim od strane nadležnih tijela za poslove zaštite okoliša/prirode, (koje će se odobravati kroz procedure odobrenja projekta sukladno specifičnostima svakog prijavljenog pojedinačnog projektnog prijedloga)
* Radovi na izgradnji svih vodnih građevina definiranih Zakonom o vodama (NN 66/19, 84/21, 47/23)
* Usluge nadzora nad izvođenjem radova tijekom provedbe projekta (građevinskog i geodetskog nadzora, arheološki nadzor, usluge koordinatora II zaštite na radu, geotehnički tehnološki nadzor s kontrolom kvalitete ugradnje materijala nad izvođenjem radova)
* Upravljanje projektom za investicije kako je propisano zakonom o gradnji - samo voditelj projekta imenovan nakon provedenog postupka javne nabave
* Promidžba i vidljivost projekta

Aktivnosti koje će se provoditi Projektom moraju biti opisane u smislu doprinosa klimatskim ciljevima MOO-a te u skladu s principom ne nanosi značajnu štetu (DNSH).

## Opći zahtjevi koji se odnose na prihvatljivost izdataka za provedbu projekta

U izračun potpore (dodjele sredstava iz NPOO) u obzir će se uzeti samo prihvatljivi troškovi. Prihvatljivi izdaci trebaju biti izravno vezani uz aktivnosti koje su prihvatljive za financiranje kako je navedeno u točki 4.2.

**Izdatak je prihvatljiv** ako je:

* nastao u skladu s kriterijima poziva na dodjelu bespovratnih sredstava te za sufinanciranje odabralo nadležno tijelo, za koju je preuzeta obveza u Ugovoru o dodjeli bespovratnih sredstava
* nastao od strane Korisnika
* osigurana usklađenost s pravilima o državnim potporama i potporama male vrijednosti (de minimis potpore), pravilima javne nabave ili pravilima nabave koju provode osobe koje nisu obveznici Zakona o javnoj nabavi, poreznim pravilima i pravilima socijalnog prava, odnosno sa svim na operaciju primjenjivim nacionalnim pravilima i pravilima Unije
* nastao tijekom razdoblja provedbe sukladno ugovoru o dodjeli bespovratnih sredstava.;
* izdatak stvaran, odnosno potkrijepljen je računima ili računovodstvenim dokumentima jednake dokazne vrijednosti. Predujmovi isplaćeni dobavljačima roba, izvođačima radova te pružateljima usluga u skladu s odredbama ugovora sklopljenih s tim subjektima prihvatljivi su za sufinanciranje;
* projektni prijedlog ne uključuje troškove koji su financirani iz drugih izvora (EU, nacionalnih ili regionalnih), a kako bi se za istu stavku izdatka s više strana ostvarila financijska potpora.

Uvjeti prihvatljivosti izdataka primjenjivi u određenom projektu utvrđuju se u Općim i posebnim uvjetima koji su sastavni dio Ugovora o dodjeli bespovratnih sredstava.

Prijavitelj projekta dužan je dostaviti proračun svih prihvatljivih troškova potrebnih za realizaciju projekta, dok je za neprihvatljive troškove dužan dostaviti ukupan iznos prema izvoru sredstava.

## Prihvatljivi troškovi

Prijavitelj projekta dužan je dostaviti proračun svih troškova potrebnih za realizaciju projekta, uključujući prihvatljive i neprihvatljive troškove. Pri izračunu i dodjeli bespovratnih sredstava u obzir će se uzimati samo prihvatljivi troškovi.

**Prihvatljivi troškovi** u sklopu ovog poziva na dostavu projektnog prijedloga su:

* troškovi izvođenja radova sukladno navedenim prihvatljivim aktivnostima koji se opravdavaju provedenim postupcima javne nabave, te sukladno opisu iz prijave projekta;
* troškovi povezani s pravom pristupa lokacijama objekata, pod uvjetom da je to sastavni dio projekta;
* troškovi nabave opreme sukladno navedenim prihvatljivim aktivnostima koji se opravdavaju provedenim postupcima javne nabave, te sukladno opisu iz prijave projekta
* troškovi usluga uspostave i provođenja programa praćenja stanja očuvanja okoliša i prirode, a koji su prihvatljivi u razdoblju prihvatljivosti troškova projekta,
* troškovi nadzora (npr. građevinski, strojarski, projektantski, arheološki....)
* troškovi upravljanja projektom za investicije kako je propisano zakonom o gradnji - samo voditelj projekta (u slučaju da je usluga vođenja projekta ugovorena, potrebno je priložiti kopiju sklopljenog ugovora)
* nepredvidivi izdaci ne bi trebali prelaziti 5% ukupnih troškova investicije
* troškovi vezani uz informiranje i vidljivosti to troškovi izrade i postavljanja informacijske, odnosno trajne ploče za promicanje doprinosa Europske unije do iznosa 700 EUR po pojedinoj podaktivnosti.

## Neprihvatljivi izdaci

**Neprihvatljivi troškovi** u skladu s Pravilnikom o prihvatljivosti izdataka su:

* PDV
* Troškovi povezani sa kupnjom neizgrađenog zemljišta i gdje je zemljište kupljeno od strane korisnika prije razdoblja prihvatljivosti izdataka
* Ulaganja u kapital ili kreditna ulaganja, jamstveni fondovi
* Kamate na dug izuzev bespovratnih sredstava danih u obliku subvencionirane kamate ili subvencija naknada na jamstvo
* Doprinosi u naravi: nefinancijski doprinosi (robe ili usluge) od trećih strana koji ne obuhvaćaju izdatke za korisnika
* Kupnja korištene opreme izuzev u slučajevima amortizacije
* Kupnja namještaja, uredske opreme, IT opreme, vozila, infrastrukture, kupnja zgrada/objekata uključujući zemljišta na kojem su izgrađene, plaće za zaposlenike, doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu, troškovi otpremnina te neoporezivih bonusa zaposlenicima
* Kazne, financijske globe i troškovi sudskog i izvansudskog spora
* Operativni troškovi (uključujući troškove upravljanja projektom)
* Izdaci temeljeni na fiksnim troškovima izračunat primjenom standardne veličine jediničnih cijena ili paušalnih iznosa
* Gubici zbog fluktuacija valutnih tečaja i provizija na valutni tečaj
* Bankovni troškovi za otvaranje i vođenje računa, naknade za financijske transfere i drugi troškovi u potpunosti financijske prirode
* Neizravni troškovi (troškovi koji nisu u izravnoj vezi s ostvarenjem ciljeva projekta, npr. troškovi za administraciju ili osoblje, troškovi upravljanja, zapošljavanja, knjigovodstva, čišćenja, telefona, vode ili električne energije)
* Radni sati volontera, kao što je definirano u Zakonu o volonterstvu
* Izdaci povezani s uslugom revizije projekta, koju nabavlja korisnik
* Izdaci jamstava koja izdaje banke ili druga financijska institucija
* Angažiranje pravnog stručnjaka u slučaju zastupanja u sudskom sporu
* Angažiranje Vijeća za rješavanje sporova (VRS) u sklopu ugovora o radovima
* Sve kategorije troškova nastale izvan razdoblja prihvatljivosti troškova/izdataka.

Korisnik mora osigurati novčani tijek i financiranje svih troškova Projekta uključujući i neprihvatljive i prihvatljive izdatke, osim ako se potonji ne nadoknađuju bespovratnim sredstvima u skladu s uvjetima definiranima u Ugovoru.

Sve kategorije troškova koji nisu navedeni u točki 4.2. su neprihvatljivi. Svi troškovi koji nisu izravno povezani s projektnim aktivnostima su neprihvatljivi.

Nakon što korisnik u suradnji s NT i PT završi izradu prijedloga predmetnog projekta i popratne dokumentacije, NT treba ishoditi suglasnost tijela nadležnog za provjeru prihvatljivosti izdataka (PT) s uvjetima prihvatljivosti izdataka primjenjivima za predmetnu dodjelu.

# POSTUPAK DODJELE

Postupak dodjele vršiti će se prema modalitetu trajnog ograničenog poziva.

Ograničeni postupak je vrsta postupka dodjele bespovratnih sredstava namijenjen unaprijed određenim prijaviteljima. Unaprijed određeni prijavitelj je prijavitelj koji je određen za provedbu projekata utvrđenih hrvatskim nacionalnim strateškim dokumentima, ima isključivu nadležnost u području djelatnosti i/ili zemljopisnog područja na koje se odnosi dodjela bespovratnih sredstava sukladno primjenjivim propisima.

U ograničenom trajnom pozivu omogućava se, ovisno o raspoloživoj financijskoj omotnici i broju prijavitelja koji sudjeluju u postupku ograničenog poziva:

- pregovaranje s jednim ili više prijavitelja te po potrebi unošenje ispravaka u prijavni obrazac i popratnu dokumentaciju, u cilju postizanja potpune usklađenosti s kriterijima iz dokumentacije PDP-a (isključivo u slučajevima kada financijska omotnica omogućava financiranje projekata svih unaprijed utvrđenih prijavitelja)

- natjecanje između ograničenog broja podnesenih projektnih prijedloga po načelu prvenstva prema datumu i vremenu podnošenja pojedinog projektnog prijedloga.

U modalitetu ograničenog trajnog poziva, postupak dodjele započinje zaprimanjem prvog projektnog prijedloga, a rok za podnošenje projektnih prijedloga ističe danom odobrenja posljednjeg projektnog prijedloga koji udovolji svim kriterijima utvrđenima za predmetni postupak dodjele, a kojim se iscrpljuju raspoloživa financijska sredstva (koja mogu biti uvećana do maksimalno 10% iznosa ukupne alokacije ovog Poziva o čemu NT odlučuje temeljem diskrecijskog prava).

Redoslijed pregleda zaprimljenih projektnih prijava vršit će se prema datumu zaprimanja, a u slučaju potrebe za pregovaranjem s prijaviteljem te unošenja ispravaka kao novi datum zaprimanja smatrati će se datum dostavljenih ispravaka dokumentacije te će sve prijave koje su zaprimljene u međuvremenu (do novog datuma dostave) imati prednost pregleda u odnosu na tu projektnu prijavu. Krajnji rok za dostavu ispravaka istovjetan je krajnjem roku za podnošenje projektnih prijedloga, a traje do iscrpljenja raspoloživih financijskih sredstava (koja mogu biti uvećana do maksimalno 10% iznosa ukupne alokacije ovog Poziva o čemu NT odlučuje temeljem diskrecijskog prava).

Projektni prijedlozi podnose se putem e-maila nadležnom tijelu unutar roka određenog u Uputama. Prijavitelj se obvezuje da će projektnu prijavu koja je zadovoljila u svim koracima postupka dodjele unijeti u sustav eNPOO.

Elektroničke adrese za zaprimanje projektnih prijedloga su: [npoo-poplave@mzozt.hr](mailto:npoo-poplave@mingor.hr)

Na navedenu e-mail adresu mogu se uputiti i upiti ukoliko postoje nejasnoće ili potrebe za pojašnjenjima prije podnošenja projektnih prijedloga. Prilikom dostave upita uputno je navesti i kontakt broj telefona osobe koju je moguće telefonski kontaktirati.

## Sadržaj prijave projekta - dokumentacija za prijavu projekta

Dokumentacija koja zahtijeva potpis prijavitelja, mora biti sken izvornika, ovjerena pečatom i potpisom ovlaštene osobe za zastupanje, dostavljena elektroničkim putem te dostupna u izvorniku na zahtjev nadležnog tijela.

1. Prijavni obrazac (Opis projekta za odobravanje izravne dodjele)



1. Obrazac izjave prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele



1. Obrazac usklađenosti prijedloga projekta s principom „ne nanosi značajnu štetu“ (DNSH)



1. Rješenja nadležnog ministarstva o provedenim postupcima OPUO/PUO
2. Građevinske dozvole
3. Izvod poslovne banke kojim se potvrđuje nastala transakcija (plaćena situacija), ukoliko je primjenjivo
4. Kopije ugovora svih projektnih elemenata, ukoliko je primjenjivo
5. Mišljenje nadležnog ministarstva o usklađenosti projekta u odnosu na ciljeve očuvanja područja ekološke mreže, ako je primjenjivo

Dokumentacija za prijavu projekta se dostavlja u obliku word dokumenta, osim izjava koje je potrebno potpisati, ovjeriti i dostaviti skenirani dokument. Građevinska dozvola, Izvod poslovne banke te kopije ugovora svih projektnih elemenata dostavljaju se kao skenirani dokument.

## Faze postupka dodjele

Postupak dodjele bespovratnih sredstava predstavlja postupak odabira projektnih prijedloga koji se sastoji od sljedećih faza:

1. Zaprimanje, registracija, administrativna provjera i provjera prihvatljivosti prijavitelja
2. Provjera prihvatljivosti projekata i aktivnosti te provjera prihvatljivosti izdataka (troškova projektnog prijedloga)
3. Ocjenjivanje kvalitete
4. Donošenje Odluke o financiranju

S obzirom na utvrđeni redoslijed provođenja pojedinih faza postupka dodjele, projektni prijedlog koji nije uspješno prošao jednu fazu postupka dodjele, ne može se uputiti u daljnje faze postupka dodjele s time da se faza 2 i 3 odvijaju istovremeno.

### Zaprimanje i registracija, administrativna provjera i provjera prihvatljivosti prijavitelja i, ako je primjenjivo, partnera

Projektni prijedlozi podnose se putem elektroničke pošte.

Projektne prijave se zaprimaju i obrađuju po redoslijedu zaprimanja, ukoliko će se od Prijavitelja tražiti dopuna Projektnog prijedloga, nakon dostave istog smatrati će se da je prijava ponovno dostavljena. Odnosno, vrijeme registracije smatrati će se kada je prijava dostavljena sa svom potpunom dokumentacijom.

### Administrativna provjera i provjera prihvatljivosti prijavitelja i, ako je primjenjivo, partnera

NT provodi administrativnu provjeru registriranih projektnih prijedloga sukladno administrativnim kriterijima ispunjavajući Obrazac za administrativnu provjeru za svaki projektni prijedlog koji Je dostupan na sljedećoj poveznici:





Zaprimanje i registracija, administrativna provjera i provjera prihvatljivosti prijavitelja i, ako je primjenjivo, partnera provode se kao jedinstvena faza postupka dodjele i to redoslijedom kojim su zaprimljeni Projektni prijedlozi. Projektni prijedlozi prenose se u daljnje faze postupka dodjele ukoliko su prošli ovu fazu.

* + 1. **Provjera prihvatljivosti projekata i aktivnosti te provjera prihvatljivosti izdataka (troškova) projektnih prijedloga**

PT provodi fazu provjere prihvatljivosti projekta i aktivnosti prema obrascu Kontrolna lista za provjeru projekta i aktivnosti te fazu provjere prihvatljivosti izdataka prema obrascu Kontrolna lista za provjeru prihvatljivosti izdataka koji se utvrđuju prije pokretanja postupka dodjele u ovisnosti o specifičnosti postupka, odnosno predmeta projekta koji je predmet dodjele.

 

Cilj predmetne provjere jest provjeriti usklađenost projektnih prijedloga s kriterijima prihvatljivosti za projekt i projektne aktivnosti. Projektni prijedlog mora udovoljiti svim kriterijima prihvatljivosti projekta i aktivnosti.

PT provodi fazu provjere prihvatljivosti izdataka prema obrascu Kontrolna lista za provjeru prihvatljivosti izdataka koja se utvrđuje prije pokretanja postupka dodjele, te se nadopunjuje potpitanjima prema odredbama pojedinog postupka dodjele u ovisnosti o specifičnosti projekta koji je predmet dodjele.

Tijekom provjere prihvatljivosti izdataka nadležno tijelo PT provjerava i osigurava da su ispunjeni uvjeti za financiranje pojedinog projektnog prijedloga, određujući najviši iznos prihvatljivih izdataka za projektni prijedlog te provjeravajući usklađenost projektnih prijedloga s kriterijima prihvatljivosti izdataka propisanih ovim Uputama.

Projektni prijedlog mora udovoljiti svim kriterijima prihvatljivosti izdataka u svrhu donošenja Odluke o financiranju. Ako je potrebno, nadležno tijelo PT ispravlja predloženi proračun projektnog prijedloga, uklanjajući neprihvatljive izdatke, pri čemu može:

1. prethodno od prijavitelja zatražiti dostavljanje dodatnih podataka kako bi se opravdala prihvatljivost izdataka. Ako prijavitelj ne dostavi zadovoljavajuće podatke ili ih ne dostavi u za to ostavljenom roku, isti se smatraju neprihvatljivima i uklanjaju iz proračuna; i/ili

2. zajedno s prijaviteljem (pisanim putem ili na sastancima) provjeriti stavke proračuna (predložene iznose uz pojedinu stavku kao i opravdanost pojedinih stavki proračuna). U navedenim slučajevima nadležno tijelo od prijavitelja zahtijeva razloge kojima se opravdava potreba i novčana vrijednost pojedine stavke, ostavljajući mu za navedeno primjereni rok. Ako prijavitelj u navedenom roku, u skladu s uputom nadležnog tijela, ne opravda pojedinu stavku, ista se briše iz proračuna. Prijavitelj je obvezan u postupku pregleda proračuna biti nadležnom tijelu na raspolaganju u svrhu davanja potrebnih obrazloženja.

U cilju osiguravanja usklađenosti s navedenim kriterijima PT u suradnji s korisnikom ispravlja predloženi proračun uklanjajući neprihvatljive izdatke u opsegu u kojemu se ne utječe na rezultate prethodnih faza dodjele odnosno kojim se ne mijenjaju koncept, aktivnosti za koje je pri provjeri prihvatljivosti projekta i aktivnosti utvrđeno da su prihvatljive, opseg intervencije niti ciljevi predloženog projektnog prijedloga. Ispravci mogu biti od utjecaja jedino na iznos bespovratnih sredstava za dodjelu odnosno na postotak sufinanciranja iz NPOO (intenzitet potpore).

### Ocjenjivanje kvalitete - Procjena usklađenosti prijave projekta sa Kriterijima odabira

Prijavu projekta procjenjivati će nadležno tijelo prema kriterijima opisanim u ovoj uputi.

Kvaliteta prijave ocijeniti će se temeljem pitanja za ocjenu kvalitete projektnog prijedloga, a provesti će je NT na temelju Obrasca za ocjenjivanje kvalitete koji se može vidjeti na sljedećoj poveznici:



### Donošenje Odluke o financiranju

Nakon što su s pozitivnim ishodom provedeni prethodni koraci postupka dodjele, NT donosi Odluku o financiranju te osigurava revizijski trag prilaganjem dokumentacije postupka dodjele. U slučaju da raspoloživa financijska sredstva nisu iskorištena, a nisu dovoljna za financiranje utvrđenog iznosa prihvatljivih izdataka sljedećeg po redoslijedu zaprimljenog projektnog prijedloga koji je zadovoljio u svim prethodnim koracima postupka dodjele, NT može, prijavitelju ponuditi povećavanje njegovog udjela sufinanciranja kako bi se premostio manjak financijskih sredstava. Ako je prijavitelj to u mogućnosti učiniti, za predmetni projektni prijedlog nadležno tijelo donosi Odluku o financiranju. U navedenu svrhu od prijavitelja se ne može zahtijevati ograničavanje ili izmjenu aktivnosti projektnih prijedloga.

NT pisanim putem obavještava prijavitelje čiji projektni prijedlozi su odabrani za financiranje te one čiji projektni prijedlozi nisu odabrani, tom prigodom NT osim Odluke o financiranju, prijavitelju dostavlja i informacije o daljnjem postupanju (u pogledu potpisivanja ugovora o dodjeli bespovratnih sredstava).

Odluka o financiranju sadržava sljedeće podatke:

* pravni temelj za donošenje odluke;
* ime/naziv, adresu i OIB prijavitelja i, ako je primjenjivo, partnera;
* naziv i referentni broj projekta;
* najviši iznos sredstava za financiranje prihvatljivih izdataka projekta
* tehničke podatke o klasifikacijama Državne riznice i kodovima alokacija;
* ako je primjenjivo, druge elemente koji se odnose na financiranje (primjerice, u odnosu na državne potpore);
* ostale odredbe, ako je to potrebno

Odluka o financiranju se donosi za projektne prijedloge koji su udovoljili svim kriterijima u prethodnoj fazi postupka dodjele.

### Osiguranje dostupnosti informacija o postupku dodjele

Prijavitelj ima pravo na pristup informacijama u vezi svog projektnog prijedloga. Informaciju je moguće zatražiti od MZOZT kao NT i/ili Hrvatskih voda kao PT.

Nadležno tijelo, na zahtjev prijavitelja, osigurava dostupnost informacija o statusu i nalazima postupka dodjele za njegov projektni prijedlog. Prijavitelji mogu uputiti zahtjev za dostavom informacija nadležnom tijelu o statusu njihovog projektnog prijedloga. Nadležno tijelo odgovara na zahtjev u roku do najviše 15 radnih dana od dana primitka zahtjeva. Zahtjevi prijavitelja za dostavom informacija ne odgađaju početak sljedeće faze postupka dodjele.

**Pojašnjenja tijekom postupka dodjele bespovratnih sredstava**

Prijavitelj može postavljati pitanja u vezi s postupkom dodjele u bilo kojoj fazi tijekom postupka dodjele. Ako u projektnom prijedlogu dostavljeni podaci nisu jasni ili sadrže pogreške, nadležna tijela od prijavitelja mogu zahtijevati pojašnjenja u slučajevima kada iz navedenih razloga nisu u mogućnosti objektivno provesti postupak dodjele. Prijavitelj je obvezan postupiti u skladu sa zahtjevom nadležnog tijela, u za to određenom roku, u protivnom se njihov projektni prijedlog može isključiti iz postupka dodjele.

U postupku dodjele, u fazi provjere prihvatljivosti projekta i aktivnosti te ocjenjivanja kvalitete, osim zahtjeva za dostavom dodatnih pojašnjenja/dokumenata/podataka, tijelo nadležno za provjeru prihvatljivosti projekta i aktivnosti te ocjenjivanje kvalitete može izvršiti provjeru na licu mjesta ili pozvati prijavitelje na sastanak tijekom faze provjere prihvatljivosti projekta i aktivnosti te ocjenjivanja kvalitete radi dodatnih pojašnjenja o podacima navedenim u projektnom prijedlogu.

Ako se tijekom postupka pojašnjavanja utvrdi da je prijavitelj dostavio lažne informacije u projektnom prijedlogu ili da su prijavitelj ili osobe povezane s projektnim prijedlogom dobili povjerljive informacije, pokušali utjecati ili utjecali na ishod postupka dodjele, nadležno tijelo isključuje projektni prijedlog iz postupka dodjele bespovratnih sredstava i po potrebi se obraća nadležnim institucijama (primjerice DORH-u, Poreznoj upravi) i pokreće redovne procedure za prijavu nepravilnosti.

**Obavještavanje prijavitelja**

Nadležno tijelo obavještava prijavitelje o statusu njihova projektnog prijedloga pisanim putem u roku od 5 radnih dana od dana donošenja odluke o navedenom projektnom prijedlogu.

Dostava obavijesti obavlja se putem pošte ili elektroničke pošte. Dostava poštom obavlja se slanjem pisane obavijesti preporučeno s povratnicom te se smatra obavljenom u trenutku kada je prijavitelj/korisnik zaprimio pisanu obavijest, što se dokazuje, ako je riječ o fizičkoj osobi potpisom na povratnici odnosno, potpisom ovlaštene osobe pravne osobe ili osobe koja je u pravnoj osobi zadužena za zaprimanje pismena. Dostava obavijesti elektroničkim putem smatra se obavljenom u trenutku kada je njezino uspješno slanje (eng. Delivery Receipt) zabilježeno na poslužitelju za slanje takvih poruka.

**Povlačenje projektnog prijedloga**

Sve do trenutka potpisivanja Ugovora o dodjeli bespovratnih sredstava, u bilo kojoj fazi postupka dodjele, prijavitelj ima pravo povući svoj projektni prijedlog iz postupka dodjele putem elektroničke pošte.

### Prigovori u postupku dodjele

Prijavitelj koji smatra da su postupanjem nadležnih tijela u postupku dodjele bespovratnih sredstava povrijeđena njegova prava ili pravni interesi, može radi zaštite, izjaviti prigovor zbog:

* povrede načela dodjele bespovratnih sredstava koja se temelje na načelima: jednakog postupanja, zabrane diskriminacije, transparentnosti, zaštite osobnih podataka, razmjernosti, sprječavanja sukoba interesa i tajnosti postupka dodjele bespovratnih sredstava;
* povrede postupka opisanog u dokumentaciji postupka dodjele bespovratnih sredstava

Prigovor se izjavljuje Ministarstvu zaštite okoliša i zelene tranzicije u roku od 8 radnih dana od dana primitka obavijesti o statusu njegovog projektnog prijedloga u pojedinoj fazi postupka, neposredno u pisanom obliku ili poštanskom pošiljkom. Također je potrebno dostaviti kopije prigovora na znanje i Hrvatskim vodama (PT).

Prigovor mora biti razumljiv i sadržavati sve što je potrebno da bi se po njemu moglo postupiti osobito:

* + naziv tijela kojem se upućuje,
  + naznaku predmeta na koji se odnosi,
  + naziv / ime i prezime te adresu prijavitelja,
  + ime i prezime te adresu osobe ovlaštene za zastupanje ako je prijavitelj ima,
  + naziv i referentni broj poziva,
  + brojčanu oznaku i datum Obavijesti o statusu projektnog prijedloga
  + razloge prigovora,
  + potpis prijavitelja ili osobe ovlaštene za zastupanje.
  + pečat, ako je primjenjivo
  + naznaku statusa potpisnika prigovora koji ga ovlašćuje na zastupanje prijavitelja (direktor, prokurist, član Uprave),
  + punomoć za podnošenje prigovora, ako je primjenjivo

Prigovoru mora biti priložena punomoć osobe ovlaštene za zastupanje ako je prijavitelj ima i dokumentacija kojom dokazuje navode iznijete u prigovoru.

Kad prigovor sadržava kakav nedostatak koji onemogućuje postupanje po prigovoru, odnosno ako je nerazumljiv ili nepotpun, prijavitelja će se na to upozoriti i odredit će se rok u kojem je dužan otkloniti nedostatak, uz upozorenje na posljedice ako to ne učini.

Ako se nedostaci ne otklone u zadanom roku, prigovor se neće uzeti u razmatranje, već će se rješenjem odbaciti.

Prijavitelj koji ne podnosi prigovor već traži određena pojašnjenja i obavijesti u vezi s postupkom, podnosi zahtjev tijelu nadležnom za pojedinu fazu postupka dodjele bespovratnih sredstava (MZOZT ili Hrvatskim vodama) koje je dužno izdati obavijest u pisanom obliku.

### **Priprema i potpisivanje Ugovora o dodjeli bespovratnih sredstava**

Po donošenju Odluke o financiranju s prijaviteljem se potpisuje Ugovor o dodjeli bespovratnih sredstava kojim se utvrđuje najviši iznos EU bespovratnih sredstava dodijeljen projektu te drugi financijski i provedbeni uvjeti Projekta. Ugovor o dodjeli bespovratnih sredstava sastoji se od Općih uvjeta, Posebnih uvjeta i priloga Ugovoru o dodjeli bespovratnih sredstava i obrazaca, tj. Opisa projekta i Proračuna na temelju obrasca prijave. Opći uvjeti su isti za sve Ugovore o dodjeli bespovratnih sredstava, dok su Posebni uvjeti ugovora prilagođeni uvjetima predmetnog postupka dodjele. Obrasci Ugovora o dodjeli bespovratnih sredstava mogu se vidjeti na sljedećoj poveznici:

 

Hrvatske vode kao PT pripremaju Ugovor o dodjeli bespovratnih sredstava u suradnji s Korisnikom i Ministarstvom zaštite okoliša i zelene tranzicije kao NT pri čemu se isti priprema u skladu s navedenim obrascima i potpisuje s prijaviteljem i NT u roku od najviše 30 kalendarskih dana od donošenja Odluke o financiranju.

Ugovor o dodjeli bespovratnih sredstava potpisuju čelnici ili druge službeno ovlaštene osobe svake strane. Ugovor o dodjeli bespovratnih sredstava stupa na snagu danom potpisa posljednjeg potpisnika ugovora.

U slučaju da korisnik ne potpiše Ugovor o dodjeli bespovratnih sredstava u roku koji odredi PT, i osim ako to nije opravdano (u slučaju više sile), PT o takvom otkazivanju njegova potpisivanja obavještava pisanim putem NT, koje u skladu s navedenim, u roku 15 dana od dana primitka obavijesti o otkazivanju potpisivanja ugovora, u skladu s navedenim mijenja Odluku o financiranju i pisanim putem o tome obavještava Korisnika i nadležno tijelo.

# Odredbe koje se odnose na provedbu projekta

## Razdoblje provedbe

Od trenutka potpisivanja Ugovora o dodjeli bespovratnih sredstava za odobreni projekt, prijavitelj projekta postaje „Korisnik“ i preuzima sve odgovornosti korisnika. Razdoblje provedbe projekta bit će utvrđeno u posebnim uvjetima Ugovora o dodjeli bespovratnih sredstava.

Projekt mora biti završen, odnosno svi radovi i usluge moraju biti izvršeni i proizvodi isporučeni, a prihvatljivi troškovi nastati do kraja naznačenog razdoblja provedbe sukladno ugovoru o dodjeli bespovratnih sredstava.

**Provjere upravljanja projektom**

Korisnik mora omogućiti relevantnim nadležnim tijelima RH i EU, provođenje potrebnih provjera, pregledavanjem dokumenata, izradom preslika tih dokumenata ili vršenjem provjera na licu mjesta (sa ili bez prethodne najave), praćenje provedbe projekta i vršenje postupka pune revizije, ako je potrebno, na temelju popratnih dokumenata za račune, računovodstvene dokumentacije i bilo kojih drugih dokumenata relevantnih za financiranje projekta. Ove provjere mogu se vršiti do 5 godina nakon zatvaranja NPOO u okviru kojeg se projekt sufinancira, osim ako u Posebnim uvjetima Ugovora nije drugačije određeno.

Dokumenti moraju biti lako dostupni i spremljeni tako da olakšaju provjeru, a Korisnik mora obavijestiti NT i PT o točnom mjestu na kojem se čuvaju.

## Podnošenje zahtjeva za nadoknadom i povrat sredstava

U skladu s općim i posebnim uvjetima Ugovora o dodjeli bespovratnih sredstava sva plaćanja Korisniku obavljati će se preko PT. Plaćanje prihvatljivih troškova iz bespovratnih sredstava projekta Korisnik potražuje podnošenjem Zahtjeva za nadoknadom sredstava PT-u. Zahtjev podnesen sukladno Ugovoru o dodjeli bespovratnih sredstava po isteku razdoblja provedbe projekta smatra se Završnim zahtjevom za nadoknadom sredstava. Korisnik je obvezan dostaviti PT-u Početni plan zahtjeva za nadoknadom sredstava, u roku od 10 dana od dana zaprimanja obrasca koji mu u navedenu svrhu dostavlja PT.

Zahtjev za nadoknadom sredstava podnosi se putem e-maila ili kroz sustav eNPOO (ovisno što je primjenjivo), a potpisuje ga i ovjerava ovlaštena osoba Korisnika te, ako funkcionalnosti sustava PT- a i korisnika to podržavaju, može sadržavati elektronski potpis. Zahtjevi za nadoknadom sredstava podnose se sukladno Ugovoru o dodjeli bespovratnih sredstava tijekom razdoblja provedbe projekta te po isteku navedenog razdoblja. Ako je tako utvrđeno u Posebnim uvjetima, Korisnik može dostavljati Zahtjeve za nadoknadom sredstava češće od dinamike predviđene Ugovorom.

Zahtjevi za nadoknadom sredstava moraju biti popraćeni odgovarajućom dokumentacijom o nastalim i potraživanim prihvatljivim troškovima projekta, odnosno ugovorima o nabavi (robe, radova, usluga), računima izvođača radova i dobavljača, potvrdama o prihvatu (robe, radova, usluga), evidencijama radnog vremena i platnim listama, putnim kartama, potvrdama, popisom i preslikama ostalih popratnih dokumenata koji dokazuju prihvatljivost troškova (dokumenti nabave, izmjene ugovora o nabavi, tehnička projektna dokumentacija, građevinske dozvole, dokaz o promidžbenim aktivnostima (članci, fotografije, itd.), popis sudionika, studije, certifikati, revizorsko izvješće (ako je primjenjivo) i drugim dokumentima koji opravdavaju nastali trošak.

U slučaju da se trošak potražuje metodom nadoknade u skladu s člankom 15. Općih uvjeta Ugovora o dodjeli bespovratnih sredstava, uz Zahtjev za nadoknadom sredstava, podnosi se dokumentarni dokaz o izvršenim uplatama za nastale troškove (nalozi za plaćanje, bankovni izvadci, potvrde o gotovinskim plaćanjima, isplatnice, potvrde o izvršenoj uplati na temelju naloga za plaćanje Državnoj riznici ili drugi odgovarajući dokaz).

U slučaju da se trošak potražuje metodom plaćanja u skladu s člankom 15. Općih uvjeta Ugovora o dodjeli bespovratnih sredstava, dokumentarni dokaz o plaćanju prihvatljivih troškova mora se podnijeti PT-u 2, nakon što se izvrše isplate dobavljačima/izvođačima/pružateljima usluga, i to najkasnije u roku od 10 dana od dana primitka uplate sredstava. Ako Korisnik ne dostavi dokumentarni dokaz o plaćanju niti u dodatnom roku koji odredi PT 2, a koji ne može biti duži od 10 dana, troškovi će se smatrati neprihvatljivima.

Prvim Zahtjevom za nadoknadom sredstava Korisnik potražuje troškove nastale prije datuma sklapanja Ugovora o dodjeli bespovratnih sredstava, a unutar razdoblja prihvatljivosti izdataka, izvještavajući o svim aktivnostima koje su završile prije datuma sklapanja Ugovora o dodjeli bespovratnih sredstava ili su se počele provoditi prije datuma sklapanja istog.

**Povrat sredstava**

Korisnik se obvezuje vratiti sve preplaćene iznose u roku od 60 dana od dana primitka Odluke o povratu, odnosno od dana dostave obavijesti kojom NT zahtijeva od Korisnika plaćanje dugovanog iznosa. Uz iznimku navedenu u točki 20. Općih uvjeta Ugovora o dodjeli bespovratnih sredstava, ako Korisnik ne izvrši uplatu u roku navedenom u Odluci o povratu, zatezna kamata ostvaruje se tijekom vremena koje protekne između roka za plaćanje koji je odredio NT, i datuma kad je predmetna uplata izvršena. Sve djelomične uplate prvo nadoknađuju trošak kamate. Iznosi koje Korisnik treba vratiti NT može prebiti s iznosima dugovanja prema Korisniku. Ugovorne strane mogu dogovoriti obročno plaćanje. Bankovne naknade nastale izvršavanjem povrata sredstava po Ugovoru snosi Korisnik.

U slučaju povrata nezakonitih državnih potpora, kamata se obračunava u skladu sa zahtjevima utvrđenim u pravilima o državnim potporama kojima se utvrđuju detaljna pravila za primjenu članka 107. UFEU-a. U slučaju pogrešaka, nepravilnosti i prijevara utvrđenih u Korisnikovu postupanju, Korisnik pristaje da mu PT odredi financijske korekcije ili, ako je primjenjivo, ekstrapolirane financijske korekcije, primjenjujući pri tome propise, upute i smjernice Europske komisije koje se u pogledu određivanja financijskih korekcija primjenjuju na države članice Europske unije, ili nacionalne akte kojima se uređuje navedeno područje.

## Informiranje i vidljivost

Korisnik i Partner je dužan uvažavati podrijetlo i osigurati vidljivost sredstava Unije u okviru NPOO-a.

Potrebno je osigurati mjere vidljivosti kako bi se osiguralo pružanje koherentnih, djelotvornih i razmjernih ciljanih informacija različitoj publici, među ostalima medijima i javnosti. Pri tome je korisnik i partner dužan, gdje je to primjenjivo, ispravno i vidljivo, prikazati u svim komunikacijskim aktivnostima amblem EU-a s odgovarajućom izjavom o financiranju (koja glasi: „Financira Europska unija – NextGenerationEU”), uzimajući u obzir i:

• Kada se prikazuje zajedno s drugim logotipom, amblem Europske unije mora biti prikazan barem jednako istaknuto i vidljivo kao i drugi logotipi. Amblem mora ostati zaseban i odvojen i ne može se mijenjati dodavanjem drugih vizualnih oznaka, brendova ili teksta. Osim ovog amblema, nikakav drugi vizualni identitet ni logotip ne smiju se koristiti za isticanje potpore EU.

• Kada je to primjenjivo, država članica dužna je navesti sljedeće odricanje od odgovornosti: „Financira Europska unija – NextGenerationEU. Izneseni stavovi i mišljenja samo su autorova i ne odražavaju nužno službena stajališta Europske unije ili Europske komisije. Ni Europska unija ni Europska komisija ne mogu se smatrati odgovornima za njih.”

Osim mjera informiranja i vidljivosti koje korisnik samostalno poduzima u okviru projekta, korisnik i partner je obavezan odazvati se na pozive PT-a i NT-a za sudjelovanje na organiziranim događanjima informiranja i vidljivosti.

**Amblemi i izjava dostupni su na linku:**

|  |
| --- |
| Amblemi i izjava dostupni su na linku:  Amblemi i izjava dostupni su na linku: <https://ec.europa.eu/regional_policy/en/information/logos_downloadcenter/>  Generator uzoraka: <https://www.euinmyregion.eu/generator>  <https://ec.europa.eu/regional_policy/en/information/logos_downloadcenter/> |

## Zaštita osobnih podataka

Zaštita osobnih podataka temelji se na Uredbi (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka), te odredbama Zakona o provedbi Opće uredbe o zaštiti podataka (Narodne novine br. 42/18).

Osobni podaci koji se prikupljaju u okviru projektnog prijedloga su podaci prijavitelja, odnosno osobe ovlaštene za zastupanje prijavitelja (opći podaci - ime, prezime, OIB, e-mail adresa, broj telefona. U postupku dodjele primjenjuje se načelo zaštite osobnih podataka u vidu nedostupnosti podataka, kao javnih podataka, koji se odnose na imena osoba koje su uključene u provedbu postupka dodjele kao i imena vanjskih ocjenjivača. U provedbi Ugovora o dodjeli bespovratnih sredstava prikupljaju se i podaci dionika u provedbi navedenog ugovora (ime, prezime, OIB, plaća te ostali podaci koji se dostavljaju u sklopu provedbe projekta u obliku priloženih dokumenata u izvještajima, ukoliko se povezani troškovi nadoknađuju kroz predmetni ugovor). Navedeni osobni podaci obrađuju se u svrhu izrade i podnošenja projektnog prijedloga, provedbe postupka dodjele bespovratnih sredstava, sklapanja i izvršavanja ugovora o dodjeli bespovratnih sredstava, provedbe revizije projekta.

Navedeni se osobni podaci mogu razmjenjivati:

- između tijela sustava za provedbu i praćenje NPOO

- između tijela sustava za provedbu i praćenje NPOO i tijela koja su ovlaštena provoditi reviziju, u skladu s pravnim i institucionalnim okvirom za NPOO (Neovisno revizorsko tijelo, Europska komisija, Europski revizorski sud, OLAF, EPPO i drugi revizor kojeg su ta tijela za navedeno ovlastila).

- između tijela sustava za provedbu i praćenje NPOO te osoba koje su ta tijela angažirala/ovlastila za izvršenje usluga vezano uz potrebu ili obvezu obavljanja aktivnosti u okviru njihovih funkcija.

Pristup osobnim podacima je ograničen samo na osobe koje obavljaju poslove za koje je pristup osobnim podacima nužan.

Prijavitelji odnosno korisnici imaju sljedeća prava u zaštiti osobnih podataka:

- pravo na pristup svojim osobnim podacima, tj. pravo zahtijevati potvrdu obrađuju li se osobni podatci te ako se takvi podatci obrađuju, pravo zahtijevati pristup i informacije o obradi i kopiju osobnih podataka koji se obrađuju

- pravo na ispravak netočnih i nadopunu nepotpunih podataka

- pravo na brisanje osobnih podataka, ako takvi podaci više nisu nužni u odnosu na svrhe za koje su prikupljeni, ako su nezakonito obrađeni, ili nakon isteka roka čuvanja podataka

- pravo na ograničavanje obrade osobnih podataka

- pravo uložiti prigovor na obradu osobnih podataka

- pravo podnijeti pritužbu Agenciji za zaštitu osobnih podataka.

Osobni podaci čuvaju se dok za navedeno postoji svrha, a najdulje tijekom razdoblja <…>

Pravna osnova za obradu osobnih podataka prikupljenih u svrhu provedbe postupka dodjele bespovratnih sredstava je sklapanje i izvršavanje ugovora o dodjeli bespovratnih sredstava u skladu s točkom b) stavka 1. članka 6. Opće uredbe o zaštiti osobnih podataka. Također, obrada osobnih podataka iz svih utvrđenih svrha nužna je radi poštivanja pravnih obveza voditelja obrade u skladu s točkom c) stavka 1. članka 6. Opće uredbe o zaštiti osobnih podataka te radi izvršavanja zadaće od javnog interesa i pri izvršavanju službene ovlasti voditelja obrade u skladu s točkom e) stavka 1. članka 6. Opće uredbe o zaštiti osobnih podataka.

1. nema značajnih promjena u sistematizaciji i kvantifikaciji podataka o hidromorfološkom opterećenju u odnosu na Plan upravljanja vodnim područjima 2016. - 2021. uz napomenu da su za potrebe izrade Plana upravljanja vodnim područjima 2022. - 2027. prikupljeni i podaci o malim hidroelektranama [↑](#footnote-ref-1)
2. nema značajnih promjena u sistematizaciji i kvantifikaciji podataka o hidromorfološkom opterećenju u odnosu na Plan upravljanja vodnim područjima 2016. - 2021. uz napomenu da su za potrebe izrade Plana upravljanja vodnim područjima 2022. - 2027. prikupljeni i podaci o malim hidroelektranama [↑](#footnote-ref-2)
3. [↑](#endnote-ref-1)